En (feilaktig) etymologisk teori vil at det engelske ordet har forbindelse med denne byen, som en gang var under engelsk styre. Oppfinneren skulle da ha vært en engelskmann som av kong Karl II av England var blitt gitt adelstittelen jarlen av Condom. Teorien har hatt stort gjennomslag, men det har ikke latt seg påvise at en slik person eksisterte, og kondomet var blitt benyttet i over hundre år før kong Karl IIs tid.